Uber ગ્રૂપની જ કંપની Uber Elevate આ પ્રોજેક્ટ પર કામ કરી રહી છે. યાદ રહે કે આવી ૧૫ જેટલી કંપનીઓ છે જે આવતા પાંચ વર્ષમાં ‘ફ્લાઇંગ કાર’ સર્વિસ શરૂ કરવાના વેંતમાં છે. ભારત, જાપાન, ફ્રાન્સ, ઓસ્ટ્રેલિયા તથા બ્રાઝિલ એમ પાંચ દેશોમાં આ નવતર પ્રયોગ શરૂ થવાના છે. આ અગાઉ અમેરિકામાં ડલાસ તથા લોસ એન્જલસમાં આ પ્રયોગ કરવાનું નક્કી થઈ ગયું છે. ભારતમાં મુંબઈ, દિલ્હી અને બેંગલુરુ જેવા અમુક શહેરો છે. જ્યાં ૧૦ કિલોમીટરના પ્રવાસ માટે પણ કલાકો લાગી જાય છે. આ શહેરોમાં સમયના બચાવ સાથે વધારે કમાણી કરી શકે એવો અથવા તો એવો ‘રિચ ક્લાસ’ રહે છે જે આવી સુવિધા મળે તો ઉપયોગ કરવા ઉત્સુક છે. હાલમાં સ્થાનિક સ્તરે વાટાઘાટો ચાલુ થઇ છે જેમાં લોકલ માર્કેટ સાઇઝ, મિનિમમ બિઝનેસ કમિટમેન્ટ તથા વહીવટી તંત્રના સહયોગ જેવા મુદ્દાઓ ધ્યાનમાં રાખવામાં આવશે. Audi જેવી કંપનીઓ પણ આ સેક્ટરમાં હવે ભાગીદારી કરી રહી હોવાથી આગામી છ મહિનામાં કાંઈક જાહેરાત થઇ શકે છે.